Digitale Tydskrifte duur? [Argief] - WegSleep Forum
WegSleep Forum > Werkswinkel > Wat s� die vervaardigers en die oorde? > Digitale Tydskrifte duur?
View Full Version : Digitale Tydskrifte duur?
JacquesR18-03-13, 12:47Ek kry sopas weer 'n aanbod vir tussen 20 en 40% afslag op Media24 tydskrifte in 'n email.
Maar ek voel dit moet mos nog baie goedkoper wees gegewe die fisiese drukwerk en posgeld wat omseil word. Met intekeninge spaar mens sekerlik op die winkel se marge - en die posgeld vs verspreidingskoste is seker baie dieselfde.
Met die kaboedel pakket kan mens sien dat 'n groot verskeidenheid teen 'n goeie prys aangebied word.
Ek is seker dat geselekteerde tydskrifte - s� maar ek soek net al die Weg'ge - moet nog baie goedkoper aangebied kan word as wat huidiglik die geval is?
WilSur18-03-13, 12:50Volgens my behoort hulle vor ons wat in geteken is en nog nie ons tydskrifte gekry het nie dit gratis elektronies aanbied want hulle het lankal my 24 maande se geld.
JacquesR18-03-13, 13:08Netso Willem!!
HJB18-03-13, 16:55Ek stem saam Jacques, al is dit reeds goedkoper moet die prys baie meer aanloklik wees.
Obie18-03-13, 20:39Wat kos die digitale Wegsleep tans. Ek oorweeg vanaf Mei oor te skakel na digitaal
Anton vdM18-03-13, 20:47Het julle al gedink wat die koste is om dit in digitale formaat te skep?
Wat kos die toerusting waarop dit gestoor word en die programmatuur vir jou om dit te kan aflaai?
Dan vat die firma wat die subskripsies hanteer ook nog hulle "cut".
Harry Du Randt19-03-13, 06:48En die lesers "copy en paste" dit.
Een persoon koop en en sy maaitjies kry dit verniet ?
Hoe werk hulle "protect" op die weergawe dat dit nie gebeur nie. Julle manne wat reeds die elektroniese weergawe kry, gee bietjie inligting hoe dit werk asseblief.
K0ED0E19-03-13, 07:27En die lesers "copy en paste" dit.
Werk maar dieselfde met gedrukte formaat...ek koop en jy lees as ek klaar is...
WilSur19-03-13, 07:32Die engelse een is gemideld so 59mb groot en ek gaan beslis dit nie met 'n e-pos rond stuur nie.
Brakkies19-03-13, 08:18En die lesers "copy en paste" dit.
Oom Harry. Is maar soos Koedoe hier genoem het, net soos gedrukte formaat. Ek kan hom in die winkel koop, en hom vir jou leen, so jy lees verniet. Netso koop jy die digitale formaat en ek kan hom vir jou gee, maar so Wilsur noem dit is 40/50+mb per uitgawe so kan dit nie rond epos nie. Wat wel bitter lekker is ons betaal die digitale subskripsie, en ek kan hom saamvat waar ookal ek gaan. Ek laai al vroulief se tydskrifte op haar "tablet" en sy kan lees waar sy wil, selfde met my.
Die gedrukte formaat is R251 vir 12maande teen oor die digitaal van R187 vir 12 maande. 6611
Zigi19-03-13, 08:31Hallo Julle,
Ek kan uiteraard nie kommentaar lewer of namens ons mededingers praat nie, maar die sakebesluit aan Media 24 se kant is om die produk en die waarde van die produk te beskerm. As ons die bestaande prys van die tydskrif in 'n digitale formaat nog meer sou verlaag, diskonteer ons in effek die waarde van die inhoud. Dit is die einste inhoud wat ons as joernaliste te koop aanbied en nie die papier waarop dit gedruk is nie. Ofskoon dit op die oog af lyk asof ons 'n vet klomp geld in ons agtersak druk omdat ons nou 'n ander medium tot ons beskikking het om die inhoud by jou af te lewer, is dit nie die geval nie. Alle mediums kos geld. Die o�nskynlike besparing op drukkoste word genegeer deur die kostes daaraan verbonde om die digitale uitgawes te versprei. Die derdeparty verspreiders soos Zinio vra ook hulle pond vleis om die digitale uitgawes in 'n formaat te lewer waarop ons trots kan wees en wat nie sal afbreuk doen aan die lesers se ervaring nie. Die ander produksiekoste van die uitgawes bly uiteraard onveranderd of dit nou op papier en digitaal is of nie. Ons joernaliste se salarisse, die koste van foto's, advertensiewerwing ensovoorts bly presies dieselfde.
Ons verwelkom die nuwe era van digitale weergawes van gedrukte media, maar ongelukkig het dit nog nie wyd genoeg posgevat sodat dit lewensvatbaar is vir ons om te torring aan die hoeveelheid tydskrifte wat ons druk nie. Hopelik sal almal eendag iPads en Galaxy Tabs h� en hulle tydskrifte op daardie manier wil ontvang, maar tans is daar nog te min om dit te regverdig dat ons die drukoplae van die tydskrifte verminder. Wanneer daardie ekwilibrium verskuif en ons genoeg lesers het wat die tydskrif in sy digitale inkarnasie verkies om dit steeds finansie�l kerngesond te hou, sal ons hopelik ook al 'n manier kon bewerkstellig om die kostestrukture te hersien. Ons sal dan die besparing wat daar wel is, oordra na ons lesers toe.
Hou ook in gedagte dat die tydskrifbedryf nie sy grootste winste uit die verkoop van die tydskrifte maak nie, maar eerder uit die advertensie-inkomste wat hy genereer deur die adverteerders "toegang te gee" tot die leserskap wat die bepaalde tydskrif lees. Derhalwe is die winsmarge op die produk self glad nie so groot soos wat mense dalk dink nie. Die inkomste wat gegenereer word deur subskripsies waarop ons 40% afslag aanbied is eerlikwaar minimaal. Die prys van digitale uitgawes word nie deur senior bestuur bepaal en nie deur die afsonderlike tydskrifte nie. Dit is 'n konstante debat hier by Media24, maar ek kan nie voorsien dat dit in die afsienbare toekoms goedkoper gaan word nie. Groete
Harry Du Randt19-03-13, 11:33Wat is die koste van die "ANDER" woonwa tydskrif in sy elektroniese formaat. ??